आपने यह भी सही कहा है, कि कृषि के उपकरण, परिवहन वाहन, जल-वितरण, भवन, एक्स-रे फिल्म, रक्षा उपकरण एवं इलेक्ट्रॉनिक्स सहित कई क्षेत्रों में आज प्लास्टिक बहुत उपयोगी ही नहीं, बिना विकल्प के है. सच में इसका कोई विकल्प नहीं है, इसलिए हम लोग चाहकर भी प्लास्टिक के बिना रह पाने से डर रहे हैं. क्यों? यही तो यक्ष प्रश्न है. क्या हम पहले प्लास्टिक के बिना रहते नहीं थे? हमने तो लगभग 50 साल तक प्लास्टिक का उपयोग ही नहीं किया. अब यह घर में ऐसा प्रवेश पा गया है, कि प्लास्टिक ही प्रधान हो गया है.